**“শিক্ষার কারিগরের সম্মান”**

 মারুফা লিজা

ব্যাথার বোঝা বুকে বুঁজি,

বেসরকারি শিক্ষক বেড়াই সুখ খুঁজি।

চিরন্তন সত্য সেই বাণীখানি

জন্মের পর হতে আসছি শুনি-

"শিক্ষা জাতির মেরুদণ্ড।"

অথচ শিক্ষকের মস্তিষ্কে অভাবের অগ্নিকুণ্ড।

গিন্নীর লিখা খরচের ফর্দ -

ছিড়ে ফেলি, করি খন্ড খন্ড।

সন্তানের অনেক শখের আবদার -

অর্থের অভাবে পারিনা মিটাবার।

জাতির মেরুদণ্ড সবল করিতে-

খাটছি মোরা দিন ও রাতে।

কলুর বলদের ন্যায় ঘানি টেনে চলি;

ভাবি এ জীবন যায় যাক চলি।

এমন ছন্দহারা জীবন চাহিনাকো আর;

কেউ কি নেই বেসরকারি শিক্ষকের দুঃখ ঘোচাবার।